<classify> Waziri wa Nchi, Ofi si ya Rais, Tawala za Mikoa na Serikali za Mitaa, Selemani Jafo ameutaka uongozi wa Jiji la Dodoma kuandaa mpango mkakati wa kutangaza maeneo ya biashara na uwekezaji hususani katika miradi ya soko na kituo cha mabasi.Aidha, Mkuu wa Wilaya ya Dodoma, Patrobas Katambi amemthibitishia Rais John Magufuli kuwa jiji la Dodoma hakuna uongozi wa kiuongozi. Jafo aliagiza hayo alipofanya ziara ya kukagua miradi ya maendeleo katika jiji la Dodoma ikiwa ni pamoja na ujenzi wa soko la kisasa na stendi ya mabasi katika eneo la Nzuguni, stendi ya malori eneo la Nala na ujenzi wa kituo cha afya Mkonze.Alisema kwa kuja na mpango mkakati huo, kutawasaidia kujua nini cha kufanya baada ya miradi hiyo kukamilika. Mradi wa soko na kituo cha mabasi inakamilika hivi karibuni, sasa andaeni utaratibu maalumu wa kutangaza miradi hii ili kama itakuwa ni kampuni itakayosimamia uendeshaji au utaratibu wowote mtakaoona unafaa, lengo ni kuhakikisha miradi hii inaongeza mapato ya Jiji, alifafanua. Jafo aliongeza: Hipendezi kukuta miradi inakamilika ndio mnaanza kutafutana na hamjui nini cha kufanya. Mnatakiwa muanze kujipanga kuanzia sasa namna gani miradi hii itajiendesha kibiashara na kuleta faida kwa serikali na wananchi kwa ujumla.Akizungumza mradi wa soko, Jafo alisema litakua soko la pili la kimataifa baada ya lile la Kariakoo na kusisitiza haja ya kuwa na uongozi makini wa kulisimamia Soko hili litakuwa la kisasa na bora zaidi kwa kuwa limejengwa kukidhi mahitaji ya wakazi wa makao makuu ya nchi na linaendana na hali ya sasa hivyo linahitaji uongozi makini utakaoweza kulisimamia na kuliendasha kwa faida.Aidha, Jafo alitoa wito kwa Mkuu wa Wilaya ya Dodoma, Katambi na Mkurugenzi wa Jiji la Dodoma, Godwini Kunambi kudumisha ushirikiano katika kusimamia miradi ya umma ili kuleta maendeleo chanya katika jiji la Dodoma kwani ushirikiano ndio silaha kubwa katika kutekeleza uongozi wowote.Pia Jafo aliipongeza Kampuni ya wazawa ya Mohammed Builders kwa jinsi inavyotekeleza miradi mbalimbali katika Jiji la Dodoma ikiwamo ujenzi wa soko na kituo cha mabasi ambayo imekuwa ikitekelezwa kwa fedha za mikopo kutoka Benki ya Dunia. Naye, Mkuu wa Wilaya ya Dodoma, Katambi alisema kuwa yeye na watendaji wake wako imara katika kusimamia sheria, taratibu na kanuni za nchi ili kuongeza chachu ya maendeleo katika jiji la Dodoma. Mimi na timu niliyonayo tutahakikisha tunasimamia miradi ya maendeleo vyema na kukusanya kwa makini mapato ya jiji. Pia watahakikisha mapato hayo yanatumika kuleta maendeleo kwa wana Dodoma  <topic>: kitaifa 